Xonden. Xonden - sintoiylik ibodatxonasidagi asosiy bino bo‘lib, uni sintoistlar sinden - ilohning makoni, ilohning yashash joyi deb, ham atashadi. Xonden sintoistlarning e’tiqodiga ko‘ra, kami istiqomat qiladigan joy sifatida e’tirof etiladi. U ibodatxona yuragi hisoblanadi. Unga ziyoratchilarning kirishi qat’iyan man etiladi. Xondenga faqatgina ruhoniylar diniy marosimlarni bajarish uchun kirishlari mumkin. Shuningdek, xonden gosintay - muqaddas buyum va ashyolar saqlanadigan joy ham hisoblanadi. Muqaddas buyum va ashyolarni ochish, u qanday buyumardan iborat ekanligi ko‘rish ta’qiqlanadi. Gosintay nimalardan iborat ekanini faqatgina ibodatxona oliy ruhoniysigina bilishi mumkin.Sintoiylik ibodatxonalarida Xonden turli ko‘rinishda qurilgan. Bundan ko‘rinib turibdiki, xonden sintoiylikda bir necha ko‘rinishga ega.